Àdàkọ:Primary sources Wọ́n ṣẹ̀dá àjọ Nigeria Immigration Service (NIS), àjọ aṣọ́bodè ìrìnkèrindò àwọn ènìyàn láti ara àjọ ọlọ́pàá, the Nigeria Police (NP) lóṣù kẹjọ, ọdún 1958. Ní ìbẹ̀rẹ̀, wọ́n ń pè wọ́n ní Immigration Department, Chief Federal Immigration Officer (CFIO) ni ó ń darí wọn nígbà náà. Wọ́n dá ẹ̀ka aṣọ́bodè ìrìnkèrindò àwọn ènìyàn, The Immigration Department sílẹ̀ pẹ̀lú òfin Act of Parliament (Cap 171, Laws of the Federation of Nigeria) lọ́jọ́ kìíní, lóṣù kẹjọ ọdún, 1963 lásìkò tí Alhaji Shehu Shagari jẹ́ Mínísítà Iṣẹ́ Abẹ́lé, Minister of Interior, tí wọ́n ń pè ní Ministry Of Internal Affairs lásìkò náà. Ní ìbẹ̀rẹ̀, òfin tí ó ń darí iṣẹ́ àjọ aṣọ́bodè ìrìnkèrindò àwọn ènìyàn ni òfin Immigration Act ti ọdún 1963 tí wọ́n ṣàtúnṣe sí lọ́dún 2014 àti 2015 (Immigration Act, 2015). Ọ̀pọ̀lọpọ̀ ìyípadà àti àtúnṣe ló ti dé bá àjọ aṣọ́bodè ìrìnkèrindò àwọn ènìyàn láti ọdún 1963 tí wọ́n ti dá a sílẹ̀ títí di àkókò yìí tí ó fi bá ìṣe ìgbàlódé mú bí i tọjọ́ òní.